Diari Oficial de la Generalitat Valenciana


Sumari del DOGV 8447, del 19-12-2018 (2018/11323)

RESOLUCIÓ de 23 de novembre de 2018, de la Presidència de la Generalitat, per la qual s'aprova la classificació del lloc de viceintervenció de l'Ajuntament de Moncofa.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8447

Data del DOGV
:   19-12-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/11688


Data del document
:   23-11-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de novembre de 2018, de la Presidència de la Generalitat, per la qual s'aprova la classificació del lloc de viceintervenció de l'Ajuntament de Moncofa. [2018/11455]  
Segons el certificat de 16 d'abril de 2018, de la secretaria en funcions, el Ple de l'Ajuntament de Moncofa, en sessió celebrada el dia 13 d'abril de 2018, va aprovar inicialment el pressupost municipal per a l'any 2018 i la plantilla de personal amb la creació d'un lloc de viceintervenció per a l'exercici de funcions de col·laboració immediates a les d'intervenció.  
Així mateix, en data 21 de setembre de 2018 se sol·licita a la Presidència de la Generalitat la classificació del lloc de treball esmentat, la provisió del qual està reservada a personal funcionari d'administració local amb habilitació de caràcter nacional pertanyent a la subescala d'intervenció tresoreria, categoria d'entrada.  
Consta en l'expedient la certificació expedida per la secretaria de la corporació, de data 14 de maig de 2018, acreditativa que l'acord de l'aprovació del pressupost i la citada modificació de la plantilla de personal han estat exposats al públic durant el termini de 15 dies hàbils, que se n'ha inserit un anunci en el Butlletí Oficial de la Província de Castelló de 19 d'abril de 2018 i que durant el termini d'exposició no s'hi han formulat al·legacions.  
Consta també en l'expedient la publicació de l'edicte en el Butlletí Oficial de la Província de Castelló número 59, de data 17 de maig de 2018, sobre elevació a definitiu de l'acord inicial.  
L'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, disposa que, de conformitat amb l'article 169 de la Llei 8/2010, de 23 de juny, i mitjançant la modificació de la plantilla corresponent i/o relació de llocs de treball, les entitats locals podran crear discrecionalment i suprimir, pels procediments i amb respecte als drets legalment establits, els llocs de col·laboració reservats a personal funcionari amb habilitació de caràcter estatal de la subescala i categoria que siga procedent per a l'exercici de funcions de col·laboració amb els llocs de secretaria, intervenció o tresoreria.  
L'article 6.2 del decret esmentat estableix que la classificació d'aquests llocs de col·laboració correspon, en tot cas, a la conselleria competent en matèria d'administració local, que la durà a terme a proposta de l'entitat local interessada, a la qual haurà d'adjuntar-se certificació de la secretaria acreditativa de la modificació de la plantilla i/o relació de llocs de treball, així com de la seua publicació en el Butlletí Oficial de la Província de Castelló, tràmit que ha complit l'Ajuntament de Moncofa en aquest expedient.  
Vistos els antecedents indicats, i en virtut del que disposen els articles 164.1, 169 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
Classificar el lloc de viceintervenció de l'Ajuntament de Moncofa, i classificar-lo com a reservat a personal funcionari d'administració local amb habilitació de caràcter nacional de la subescala d'intervenció tresoreria, categoria d'entrada.  
Contra aquesta resolució, que posa fi a la via administrativa, de conformitat amb el que s'estableix en l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades poden interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112,123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no és possible interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 23 de novembre de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.